

**PROGRAM RADA**

**SDA Hrvatske za 2015.godinu**

STRANKA DEMOKRATSKE AKCIJE HRVATSKE (SDAH) utemeljena je 20. lipnja 1990. godine kao Stranka demokratske akcije Hrvatske – ogranak za Hrvatsku. Od veljače 1992. godine djeluje pod sadašnjim nazivom.

Temeljna načela Stranke su: afirmacija ljudskih i građanskih prava, demokracija, tržišna privreda i privatno poduzetništvo, unapređenje socijalnih prava, ravnopravnost i afirmacija legitimnih prava nacionalnih manjina, afirmacija i zaštita nacionalne samobitnosti i političke zastupljenosti Bošnjaka u Hrvatskoj i njihova integracija u javni život Republike Hrvatske i svih država nastalih raspadom bivše Jugoslavije te ostavrenjem čvrstih veza Bošnjaka u republici Hrvatskoj s matičnim narodom i državom Republikom Bosnom i Hercegovinom.

SDA Hrvatske prihvaća i razvija tekovine suvremene politike koje uvode Hrvatsku u obitelj europskih demokracija zapadne provenijencije. Djelovanje SDA Hrvatske se oslanja na bogatu višestoljetnu tradiciju nazočnosti bošnjačkog naroda u Hrvatskoj kao i na prirodnu zainteresiranost Hrvatske za razvoj hrvatskog nacionalnog bića u Bosni i Hercegovini.

 SDA Hrvatske se posebno zalaže za sigurnost rada, stvaralaštva, poduzetništva i vlasništva na principima tržišne privrede. SDA Hrvatske poklanja posebnu pažnju uspostavu dobrih ekonomskih, političkih, kulturnih odnosa s Bosnom i Hercegovinom.

Bogatstvo Hrvatske ogleda se, između ostalog, i u činjenici da su u njoj dom našli i brojni pripadnici manjinskih naroda kao što su Srbi, Bošnjaci, Talijani, Slovenci, Mađari, Česi, Crnogorci, Slovaci itd. Ovu činjenicu valja tretirati kao blagodat i koristiti sve modalitete kojima se nazočnost neke manjinske zajednice koristi kao jedan razvijanje veza s matičnom zemljom.

Manjinski narodi moraju ostati most suradnje između Hrvatske i matične domovine. U tom kontekstu pripadnici bošnjačkoj naroda u Republici Hrvatskoj iskazuju svoj poseban interes za uključivanjem u sve modele gospodarske, kulturne i druge suradnje dviju nezavisnih i susjednih država Republike Hrvatske i Republike Bosne i Hercegovine. Na istovjetan način ocjenjujemo ulogu drugih manjinskih naroda glede povezanosti s matičnim zemljama.
SDA Hrvatske pozdravlja sve ugovore, sporazume i druge oblike povazanosti kojima se razvija i intezivira travnopravna suradnja dviju država. SDA Hrvatske posebno naglašava prirodnu povezanost dviju država koje, samo zajedničkim i interesnim povezivanjem mogu uključiti se u svjetske i europske integracije. SDA Hrvatske posebnu pažnju posvećuje pripadnicima bošnjačkog naroda u Republici Hrvatskoj naglašavajući potrebu da im se osigura ravnopravan tretman glede osobnog rada i poduzetništva.Bez solidne ekonomske osnove, naime, ova zajednica neće biti na dužu stazu kadra očuvati svoj kolektivitet. U tom kontekstu SDA Hrvatske će poticati i podržavati sve programe kojima se potiče privatno poduzetništvo pripadnika bošnjačkog naroda u Republici Hrvatskoj. U svojem nastupu će posebnu pažnju usmjeriti na Bosnu i Hercegovinu ali i na međunarodnu zajednicu kako bi se aktualizirao problem opstanka ove zajednice u Hrvatskoj

Osnovni zadaci SDAH u 2015 godini ostaju kao i zadaci za 2014. odnosno, intezivniji rad po ograncima, te privlačenje novih mladih ljudi i njihovog uključivanja u rad Stranke i preuzimanja određenih dužnosti. Dakle najvažniji zadatak je jačanje uloge ogranaka, odnosno rad na terenu. Potrebno je svakom Bošnjaku ukazati na ulogu SDAH u BiH-u, njezin veliki uspjeh na netom održanim parlamentarnim izborima.Također svakom našem čovjeku treba ukazati a pogubnost lošeg, nepromišljenog izbora u Sabor.Treba iskoristiti raspoloženje Bošnjaka, nezadovoljnih radom sadašnjeg saborskog zastupnika.

U programu rada za 2015.godinu naglašavamo slijedeće zadatke:

**1. Parlamentarni izbori u RH u studenom/prosincu 2015.godine.**

Najvažniji zadatak Stranke u 2015. godini su parlamentarni izbori koji će najvjerojatnije biti održani u studenom ili prosincu 2015.god. Glavnina djelovanja Stranke slijedeće godine će biti aktivnosti vezane za navedene izbore. Svi smo svjesni značenja ukoliko je Stranka parlamentarna. Na navedenim izborima ne smije se desiti ono što je se desilo na prošlim izborima, da pobijedi osoba koja je samo sramotila bošnjačku naciju. Najvažniju ulogu u predsjedničkim izborima imaju ogranci. Već sada trebaju se angažirati da bi kandidat SDA H pobijedion na izborima. Svu potrebnu pomoć ograncima u izbornoj kampanji će pružati središnjica stranke.

**2. Priprema za Parlamentarne izbore u RH**

Jedan od najvećih zadataka tijekom 2015. godine jest aktiviranje svih raspoloživih snaga za preimenovanje starog nacionalnog imena „Musliman“ u „Bošnjak“ u Popisu birača. Čelni ljudi po ograncima trebaju organizirati rad i susrete s ljudima na terenu kako bi vlastitim potpisima promjenili u Popisu birača građana RH staro ime“Musliman“ u „Bošnjak“. Sukladno mogućnostima iz naših sredstava stranka će djelomično financirati ovu aktivnost.

**3. Bošnjačke asocijacije.**

Sa svim bošnjačkim asocijacijama koje za to izraze spremnost pojačati suradnju. Prisustovati aktivnostima koje one organiziraju, pozivati ih na naše manifestacije. Ne smije se dozvoliti da na predstojećim izborima neka od bošnjačih asocijacija podupire kandidata iz neke druge stranke. Nastojati utvditi zajedničku platformu koja bi obuhvatala sva bitna pitanja zajedničkog rada i djelovanja.

**4. Predsjedništvo i Glavni odbor.**

Tijekom 2015 godine se planira održati 4 ( prema potrebi i više ) sjednice Predsjedništva i 2 sjednice Glavnog odbora.

Prema financijskim mogućnostima planira se posjeta SDA Hrvatske SDA BiH u Sarajevu, gdje bi se razmjenila iskustva te dogovorile eventualno zajedničke aktivnosti.

Prema ukazanoj potrebi poduzimati i druge aktivnosti koje bi pridonijele jačanju Stranke i njenoj popularnosti među bošnjačkom populacijom.

Poduzimati i druge aktivnosti koje nametne svakodnevnica sa kojom ćemo se tijekom 2015. godine susretati.

Zagreb, 21.12.2014.

Mirsad Srebreniković

 predsjednik